ועדת הכספים, כנסת 25, פרוטוקול מספר 247, 2023-11-20 00:00

משה גפני: שלום רב, אני מתכבד לפתוח את הישיבה

משה גפני:      פנייה 138     

משה גפני: מינהלת תקומה

משה גפני:  פנייה 138

אסף וקסלר: הפנייה נועדה לתקצוב הפעילות של מינהלת תקומה והקמת פעילות המינהלת בסעיף תקציב 54

אסף וקסלר:  כמו כן בפנייה זו מתוקצב סך של מיליארד ש"ל בהרשאה להתחייב עבור תקצוב הפעילות הראשונית, כל מה שהמינהלת מתחילה לעשות וכן 150 אלפי ₪ בהוצאה מותנית בהכנסה לצורך פעילות המינהלת בעיקר בגין משאבים ממס רכוש

אסף וקסלר:  המינהלת תתכלל חלק מהדברים שעשויים להתפתח, לשפץ, להכשיר את הפעילות מחדש

משה גפני: בבקשה

ולדימיר בליאק: האם הפנייה הזאת מחליפה את הפנייה הראשונה של 274 מיליון שקל?     

אסף וקסלר: ביחס לאותה פנייה ראשונה, שלחנו שתי פניות מתוקנות

אסף וקסלר:  זו פנייה אחת, ופנייה נוספת שיש בה יתר הדברים שהיו בפנייה, תקציבי מזומן ויתר הדברים

ולדימיר בליאק: מה המשמעות של הוצאה מותנית בהכנסה? באיזו הכנסה?     

אסף וקסלר: בתקווה שזה יהיה השנה – יכול להיות שזה יעבור בסוף רק לשנה הבאה, אבל חלק מהפעילויות שהמינהלת תעשה זה שיקום תשתיות רוחביות ממוסדות ציבור ועד כבישים וכו' בישובים שנפגעו

אסף וקסלר:  חלק מהתקציב למימון הפעילות הזו יהיה יהיה מקרן מס רכוש

אסף וקסלר:  בסוף קרן מס רכוש מפצה בגין נכסים שנפגעו במלחמה ולכן הרעיון הוא שהמינהלת תתכלל את כל פעילות השיקום לרבות חלק מהדברים שמס רכוש מממן

ולדימיר בליאק: המשמעות של זה - הפנייה הראשונה של 274 מיליון שקל אם איני טועה, חלק מהמקורות שלה היו בכספים הקואליציוניים

ולדימיר בליאק:  הפנייה הזו נמשכה, משכו אותה בעקבות לחץ

ולדימיר בליאק:  בפנייה הזו אין התייחסות לכספים קואליציוניים - זה ממקורות אחרים

ולדימיר בליאק:  המשמעות שאנו לא נוגעים בכספים הקואליציוניים, ולוקחים את הכסף ממקורות אחרים

ולדימיר בליאק:  צודק?     

אסף וקסלר: כפי שאמרתי זה בפנייה השנייה שהוגשה יחד או יום אחרי יום לוועדה ויש הפנייה הנוספת שכבר אושרה על ידי הוועדה של 470

אסף וקסלר:  אחרי שתאשרו את זה נוכל להשתמש ב-470 ואז למיליארד יהיה מיליארד שקל שיוכלו להתחיל לפעול, להתחייב

משה גפני: אבל לקחתם את הפנייה והחזרתם אותה

אסף וקסלר: נכון, החזרנו את שתי הפניות

אורית פרקש הכהן: אני רוצה לחדד עוד דבר בהמשך למה שנאמר פה על ידי חבר הכנסת

אורית פרקש הכהן:  בעצם היתה לנו העברה, שהתעכבה כאן מעל 40 יום

אורית פרקש הכהן:  משכתם אותה, הגשתם אותה שוב מחדש, כאשר המקורות שאתה אומר מתוך קרן מס רכוש

אורית פרקש הכהן:  אני שואלת, מה זה אומר, הוצאה מותנית בהכנסה? האם אני טועה כשאני אומרת שאתם מאשרים כרגע למינהלת תקומה להתחיל להתחייב, אבל עוד מעט היא תצטרך שוב לעצור ולומר: רגע, שמישהו יביא לי את הכסף מקרן מס רכוש? אנו משחקים עם עצמנו

אורית פרקש הכהן:  אומרים לה

אורית פרקש הכהן:  תרוצי תתקדמי עוד שבוע

אורית פרקש הכהן:  מה התשובה?     

משה גפני: אני מבקש לדעת בהמשך לשאלות שנשאלו, האם נכון מה שמתפרסם כל הזמן, ששר האוצר מגיש לממשלה קופסה שמשם יוצאים כספים ומעבירים את הכספים? האם כשאתם מביאים את הפנייה, אתם מדברים איתו? האם אתם חושבים שיש דברים שיש לעשות? למשל, הנושא של כסף קואליציוני אצלי הוא לא דבר פסול

משה גפני:  בכסף הקואליציוני יש זק"א

ולדימיר בליאק: די כבר עם זק"א

ולדימיר בליאק:  4 מיליון שקל זק"א

ולדימיר בליאק:  על מי אתם עובדים? כל מה שקורה פה זה בושה גדולה

ולדימיר בליאק:  בזמן המלחמה אתם עושים הכול כדי לא לגעת בכספים הקואליציוניים שלכם

ולדימיר בליאק:  זו המשמעות של זה

ולדימיר בליאק:  אתה חושב שאנחנו מטומטמים?     

משה גפני: בסוף השבוע היו אצלי מעזר מציון על הנושא של מח עצם, שזה נוגע למלחמה לגמרי

אורית פרקש הכהן: אבל לא קיבלנו תשובות לשאלות שלנו

משה גפני: בכסף קואליציוני שאתם לא מביאים את זה כל הזמן

משה גפני:  אתם מביאים רק דברים שאתם מחליטים מה כן מביאים, מה לא מביאים

משה גפני:  האם לא מתחשבים במה שהשר אומר? הרבה פעמים אני מקבל ממנו פניות

משה גפני:  האם אתם לא מתחשבים בזה?     

אורית פרקש הכהן: אגף תקציבים פעל בהתאם להחלטת ממשלה

אורית פרקש הכהן:  הממשלה קבעה בהחלטה 511 ובהחלטות עוקבות שאגף תקציבים יסיט כספים קואליציוניים

אורית פרקש הכהן:  אנחנו מדברים על כספים קואליציוניים- -      

אליהו (אלי) רביבו: שכחת שאת בקואליציה?     

אורית פרקש הכהן: זה לא אופוזיציה וקואליציה

אורית פרקש הכהן:  זה בושה שאתה מדבר ככה

אורית פרקש הכהן:  זה מרתיח אותי

אורית פרקש הכהן:  אנחנו ביום ה-41 למלחמה

אורית פרקש הכהן:  זה כספי המיסים שלנו

אורית פרקש הכהן:  כספי המיסים שלנו

אורית פרקש הכהן:  איפה שר האוצר?     

משה גפני: שקל אחד לא מתעכב

אורית פרקש הכהן: אני רוצה תשובה לשאלה שלי

אורית פרקש הכהן:  מה זה הוצאה מותנית בהכנסה? אנחנו משחקים פה בנדמה לי

משה גפני: אני קורא לך לסדר פעם ראשונה

אורית פרקש הכהן: אל תברח לאיפה שנוח לך, אל תברח לזק"א

אסף וקסלר: אתייחס למצב לאחר אישור הפנייה התקציבית הזו מתוך הנחה שתאושר בקרוב

אסף וקסלר:  לאחר אישור הפניה הזו יהיה למינהלת תקומה מיליארד שקל שיוכלו לייצר התחייבויות בגינה, התקשרויות

אסף וקסלר:  יש לזכור - אנו בסוף השנה גם כך ולכן הרבה מהדברים ישולמו בכל מקרה שנה הבאה

אורית פרקש הכהן: מה אתה אומר? שכרגע יוכלו רק להתחייב

אורית פרקש הכהן:  תיתן את הכסף כי מחכים לאיזה ערבוב שיגיע

אסף וקסלר: לבד מהמיליארד שקל לממן הוצאות שיוצאות השנה יש למינהלת עוד 470 מיליון שקל הוצאות

אורית פרקש הכהן: בהעברה הזאת עכשיו

אורית פרקש הכהן:  הוא עונה לי מהעברות אחרות

משה גפני: אני קורא לך לסדר פעם שנייה

משה גפני:  את לא רוצה לקבל תשובה

אורית פרקש הכהן: רוצה

אסף וקסלר: בתוך אותם מיליארד שקל המינהלת תוכל כבר עכשיו לשלם 470 מיליון שקל בזכות הפנייה הקודמת שאושרה

אסף וקסלר:  מלבד זה יש עוד 150 מיליון שקל שאנו מתקצבים כעת מתוך הבנה שחלק מהפעילויות הן שיקומיות בגין דברים שמס רכוש מפצה

אסף וקסלר:  לכן ככל שיהיה דברים שיהיה ניתן לבצע כבר השנה כמו שצריך לציין, חלק מהדברים לא יהיה ניתן לבצע כי מדובר בשטח צבאי סגור ולא בטוח שנוכל להתחיל בכל פעולות השיקום עכשיו אבל מה שכן ניתן יהיה לבצע אנו רוצים לאפשר למינהלת להתחיל להתנהל בגין פעילות ש- - - יש 470 מיליון שקל שכבר המינהלת קיבלה

אורית פרקש הכהן: זו לא ההעברה שכרגע אנו מדברים עליה

אסף וקסלר: שתי ההעברות האלה משלימות אחת לשנייה

משה גפני: אני מבקש להפסיק

ולדימיר בליאק: אני מבקש להפסיק

משה גפני: עם כל הכבוד היא חוזרת על השאלה הזאת 100 פעמים

משה גפני:  בכל עיתון זה ייכנס

משה גפני:  בבקשה, תענה

משה גפני:  שאלתי לגבי הקופסה של שר האוצר, האם זה קיים או לא

משה גפני:  האם מתקדם או לא

תמר לוי בונה: אשיב

תמר לוי בונה:  אנו אכן עובדים כפי שהנחה השר על הגשה למשלה של תקציב 2023 ובמסגרת כך הגדלת התקציב

תמר לוי בונה:  מעריכים שזה יהיה בטווח הקצר מאוד, תוך כמה ימים

תמר לוי בונה:  זה הגדלת המסגרת התקציבית

נעמה לזימי: לא פותח את מסגרת התקציב

נעמה לזימי:  בעצם קופסה אקס טריטוריה

תמר לוי בונה: זה הולכת להיות הגשת התקציב במלואו כי אנו הולכים לעשות בהנחיית השר ובהתאם להצעה שלנו- -      

משה גפני: זה צריך לבוא לאישור הכנסת אחרי הממשלה

תמר לוי בונה: כמובן

חמד עמאר: תקציב חדש ל-23'?     

תמר לוי בונה: ל-23'

תמר לוי בונה:  יהיו שני מקורות לשינויים: אחד יהיה הגדלה על חשבון הגירעון, העמקת הגירעון, וחלק שני יהיה על חשבון תעדופים בתקציב ולכן זה יבוא באופן כללי כשינוי של התקציב

תמר לוי בונה:  חשוב לי לומר ליושב-ראש – עד שזה יקרה, אנו מקפיאים כל דבר שהוא לא חיוני באופן מהותי בעת הזו כפי שהסברנו כאן כמה פעמים

אורית פרקש הכהן: אם אתם מקפיאים, מדוע הייתם צריכים למשוך את ההעברה ולהגיש אותה מחדש?     

משה גפני: לא להגיד זק"א, לא להגיד את הנושא של- -     

נעמה לזימי: תביאו כבר את זק"א להצבעה, נצביע על זה ויותר לא יהיה להם מה לומר זק"א

נעמה לזימי:  תיתנו את הכסף לזק"א כבר

נעמה לזימי:  אנחנו רוצים להעביר את הכסף לזק"א

משה גפני: אתם לא מדברים על מח עצם מה שעזר מציון אומר שזה סכנת נפשות, אתם לא מדברים על הנושא של איחוד הצלה שהם הראשונים שפרצו לשם כדי לסייע לאנשים

משה גפני:  למה אתם לא מדברים על זה?     

חמד עמאר: גפני, אתה הבאת העברה תקציבית כזאת ואמרנו לך שלא מצביעים עליה? אתה דיברת עם שר האוצר

חמד עמאר:  הרי את קואליציה עם שר האוצר

חמד עמאר:  דבר עם שר האוצר, תביא את תראה ותראה איך נצביע

חמד עמאר:  לא צריך להעלות את זה כל פעם

אורית פרקש הכהן: הייתי באמצע

אורית פרקש הכהן:  אני מבקשת- - -     

משה גפני: לא היית באמצע

משה גפני:  את כל הזמן מתפרצת כי את צריכה להעביר את מה שאת אומרת לעיתונים, מילה במילה

משה גפני:  הכול היא מדברת לעיתון

אורית פרקש הכהן: הרב גפני, אתה מכיר אותי הרבה זמן

משה גפני: מכיר את הצביעות שלך

אורית פרקש הכהן: בימים אלה אתה מעכב 42 העברות כספיות בכזה סכום? איך אתה מסתכל בעיניים לאנשים שנמצאים עכשיו בלחימה ומפונים ובבתי מלון? למה לא העברת עד עכשיו את הכסף לבתי המלון? ואני מדברת לעיתונים? אולי בגלל העיתונים אתה מרגיש לא בנוח

משה גפני: מספיק

אורית פרקש הכהן: אל תגיד לי מספיק, עם כל הכבוד לך

אורית פרקש הכהן:  יש פה שתי העברות

אורית פרקש הכהן:  איפה ההעברה השנייה? כרגע מדובר על העברה אחת

אורית פרקש הכהן:  איפה השנייה? שנית, אני פונה אליך, תמר

אורית פרקש הכהן:  אמרת שאת עוצרים את כל הכספים שלא חיוניים

אורית פרקש הכהן:  אם כך, למה הייתם צריכים למשוך מחדש את ההעברה הזו ולהגישה מחדש כדי לשחרר כספים לא חיוניים אחרים?     

תמר לוי בונה: אין קשר בין פיצול הפנייה לבין ההקפאה הגורפת שאנו עושים על מה שלא נדרש בעת הזו וזה באופן גורף, כדי שנוכל להקצות לכל הגופים שכרגע נדרשים בתמיכות תקציביות, הקפאנו המון רכיבים בתקציב, בין היתר הרכיב של הכספים הקואליציוניים

תמר לוי בונה:  אין קשר בין פיצול הפנייה לבין הרכיב הראשון של המשפט

תמר לוי בונה:  מה שאסף הסביר, שהוגשה לוועדה בשני רכיבים – אחד של המזומן, אחד של ההרשאה

ולדימיר בליאק: זה לא בדיוק מזומן

ולדימיר בליאק:  זה הוצאה מותנית הכנסה

תמר לוי בונה: אין קשר גם בין ההכנסה למזומן

תמר לוי בונה:  פיצול הפנייה נעשה ללא קשר להקפאה כן או לא

תמר לוי בונה:  שתי הפניות הוגשו לוועדה בפיצול

תמר לוי בונה:  זה לא שנגרע משהו מכאן

תמר לוי בונה:  לא יודעת מה נמצא פה היום על סדר-היום אבל גם המזומן ה-274 נמצא על השולחן וגם ההרשאה

משה גפני: תודה

משה גפני:  בבקשה

ולדימיר בליאק: אני רוצה להבין, שגם הציבור יבין

ולדימיר בליאק:  בפנייה הראשונה שהגשתם על 274 מיליון שקל, ידעתי מה מקור הכספים הללו – המקור שלהם היה בכספים הקואליציוניים של החינוך החרדי ובכספים הקואליציוניים של משרדה של אורית סטרוק, משרד ההתיישבות

ולדימיר בליאק:  זה ידעתי

ולדימיר בליאק:  עכשיו החלפתם את הפנייה

ולדימיר בליאק:  מה המקור של מיליארד שקל בפנייה החדשה?     

אסף וקסלר: אנסה להסביר

אסף וקסלר:  המיליארד שקל שאנו מתקצבים כרגע – הרשאה להתחייב

אסף וקסלר:  למול הרשאה להתחייב צריך לתקצב מזומן כמקור להרשאה להתחייב

אסף וקסלר:  מה שהוחלט בממשלה שאותם מיליארד שקל יתוקצבו ב-570 מיליון שקל השנה וב-430 מיליון שקל- - - מתוך ה-570 מיליון שקל – 470 כבר אישרתם בפנייה שבוע שעבר

ולדימיר בליאק: שזה גם היה על חשבון הגירעון

תמר לוי בונה: שום דבר לא יכול להיות על חשבון הגירעון בלי תיקון חקיקה

תמר לוי בונה:  מה שאישרנו לא על חשבון הגירעון

תמר לוי בונה:  ה-470 היו על חשבון הכספים הקואליציוניים, על חשבון החלטת ממשלה 511, בשנת 2024

אורית פרקש הכהן: אבל כרגע זה לא קורה

ולדימיר בליאק: לא בטוח שה-470 זה על חשבון הכספים הקואליציוניים

אורית פרקש הכהן: זה היה מההשכלה הגבוהה

תמר לוי בונה: תאמינו לי, אני יודעת

משה גפני: אני מבין שיש פה בוועדה כאלה שיודעים טוב ממך

משה גפני:  מבקש להפסיק להפריע לה

משה גפני:  היא עונה את התשובות והיא האשה המוסמכת להגיד את זה

משה גפני:  אני מבקש שתחזרי על מה שאמרת, ומי שיפריע לה ייצא

תמר לוי בונה: ה-470 הם הפרוצדורה כדי לאשר מקור, נעשה באופן הבא – על חשבון דחיית תשלום של השכלה גבוהה מסוף דצמבר לתחילת ינואר התפנו 470 מיליון שקל

תמר לוי בונה:  זה אומר שזה מחייב מקור ב-2024 כמובן

ולדימיר בליאק: אבל זה לא קואליציוני

תמר לוי בונה: מגיעה לזה

תמר לוי בונה:  המקור ב-2024 כדי לאפשר את ההחלפה הזו היה הכספים הקואליציוניים של 2024

ולדימיר בליאק: אבל עוד לא הבאתם את זה של 2024

ולדימיר בליאק:  זה לא קרה עדיין

תמר לוי בונה: בלי החלטת ממשלה, בלי תיקון חוק לא ניתן יהיה להקצות את 511

ולדימיר בליאק: אז את לא יכולה לומר שזה על חשבון הקואליציוני ב-2024 כי זה לא קרה

ולדימיר בליאק:  יכול להיות שזה יקרה

תמר לוי בונה: השנה זה על חשבון- - -     

חמד עמאר: תגידי את זה בקיצור

חמד עמאר:  הכסף נלקח מההשכלה הגבוהה

אורית פרקש הכהן: כלומר זה לא על חשבון קואליציוני של 23' ובכל מקרה השנה הזו אבדה לנו, הלכה לפח

אורית פרקש הכהן:  לא ניצלנו שום כסף קואליציוני מגזרי והסטנו אותו לטובת המלחמה

אורית פרקש הכהן:  ואנו עוד חמש דקות בסוף 2023, וגלגלנו את זה לרצון הטוב של שנה הבאה

משה גפני: תודה

משה גפני:  מי בעד?     

אורית פרקש הכהן: רגע

אורית פרקש הכהן:  נמצה את הדיון הזה גם אם זה לא נוח לך וגם אם זה בעיתון ונשאל את כל השאלות שצריך לשאול כי מה שקורה כאן לא בסדר כי אנו לא בימים רגילים וזה שאנו עוברים את 2023 ואיבדנו את זה ובזבזנו את זה, זו חרפה

משה גפני: בבקשה

נעמה לזימי: יש פה משפחות חטופים

נעמה לזימי:  מבקשת שתיתני להם לומר משפט

משה גפני: נתתי להם בבוקר

משה גפני:  הם היו פה ודיברו והיו אצלי במשרד, השתתפתי בתוך דיון שהיה אצלי

נעמה לזימי: רק אומרת שחשוב לתת להם משפט

נעמה לזימי:  בגלל שזו פנייה שהם רוצים להעביר אותה, אני רוצה לשאול – על הקופסה שמצריכה את הגדלת הגירעון, שאנו מבינים עכשיו

נעמה לזימי:  הגדלת גירעון והעלאות מיסים בין עקיפים בין ישירים – זה יהיה משהו שיהיה הכרח להתמודד איתו וגם אני מסכימה עם זה גם בשגרה, לצורך שירותים חיוניים, בטח במצב הזה

נעמה לזימי:  אבל זה לעולם לא יכול לקרות לפני מיצוי הכספים הקיימים ממשרדים מיותרים פיקטיביים חלקם וכספים קואליציוניים

נעמה לזימי:  מה שנעשה פה זה מעבר לכל היגיון גם עבור סוציאל דמוקרטית כמוני

נעמה לזימי:  גם עבור מי שמאמינה בהגדלת גירעון לשם שירותי המדינה

נעמה לזימי:  וכשאתם מביאים את זה – אתם מביאים הגדלת גירעון בלי מיצוי משאבים לצרות המלחמתי והפנייה הזו כשמוחלפת באחרת, יש פה לא רק טעם לפגם

נעמה לזימי:  יש פה משהו מוטרף לחלוטין

נעמה לזימי:  היא מוחלפת בפנייה אחרת שהייתה

נעמה לזימי:  אנו הגשנו דיון שליש חתימות – חתמו עליו – אם שליש ועד חותמים על דיון - חובה לקיימו

נעמה לזימי:  פניתי למזכירות הכנסת על הדיון הזה כי אמרתי: אנחנו בטרללת

נעמה לזימי:  אני רוצה להבין על המיצוי

נעמה לזימי:  כבר שכחנו

נעמה לזימי:  אני רוצה לשמוע מתמר תשובה על המיצוי

נעמה לזימי:  הוחלפה פנייה

נעמה לזימי:  מתמר - איך כדרג מקצועי זה קורה לפני הבסיס של הבסיס?     

תמר לוי בונה: אפריד בין המענה לגבי פיצול הפנייה ובאופן כללי

תמר לוי בונה:  מבחינתנו כמובן הדבר הנכון ביותר לעשות זה קודם כל לשנות את סדר העדיפויות ככל שניתן, ורק אחר כך להגדיל את המסגרת

תמר לוי בונה:  כמובן שהגדלת מסגרת - אין גירעון בחינם

תמר לוי בונה:  גירעון אחרי זה צריך לשלם אותו

נעמה לזימי: כשזה קורה ללא מנועי צמיחה- -     

משה גפני: לא באמצע

משה גפני:  שאלת

תמר לוי בונה: צריך למצוא הכנסות כדי לאזנו ועל גירעון משלמים בחוב ובריבית שאחרי זה מצמצמים הוצאה ולכן זה משהו שצריך להיעשות במסורה ובהתאם לעניין

תמר לוי בונה:  כמובן הדבר הראשון שיש לעשות זה לשנות את סדר העדיפויות

תמר לוי בונה:  נגיש את המלצותינו לממשלה, היא זו שמוסמכת לקבל את ההחלטות

נעמה לזימי: הפיקוח הפרלמנטרי חייב לדון בזה וזה לא קורה

משה גפני: זה יגיע גם לכנסת

אורית פרקש הכהן: מתי תגישו? הייתם צריכים ב-1

אורית פרקש הכהן: 11 להגיש דוח הפרשים

אורית פרקש הכהן:  נעשה, נכין, נעבוד

אורית פרקש הכהן:  למה שר האוצר לא יושב אתכם עד השעות הלבנות של הלילה כדי לגמור את שינוי סדרי העדיפויות? אנחנו בדצמבר עוד דקה

תמר לוי בונה: לגבי פיצול הפנייה, זה לא קשור אחד בשני

תמר לוי בונה:  אנו כרגע פועלים אך ורק מתוך המקורות של הכספים שהתפנו

תמר לוי בונה:  אנו ל עושים שום צעד- -      

ולדימיר בליאק: אבל היו פה כספים קואליציוניים ומשכתם את הפנייה כי היה עליכם לחץ למשוך את הפנייה כדי לשמור על השמנת הקואליציונית של חברי כנסת מסוימים בעת המלחמה

ולדימיר בליאק:  זו האמת ויש לומר אותה שוב ושוב

ולדימיר בליאק:  יש פה ניסיון לשמור על הכספים הקואליציוניים בניגוד לאינטרס הציבורי

ולדימיר בליאק:  מטורף

תמר לוי בונה: חברת הכנסת לזימי, הייתה פנייה אחת של 274 במזומן ומיליארד בהרשאה

תמר לוי בונה:  המזומן היה בגין החלטות ממשלה ובתוכן גם החלטת ממשלה 511 שזה כספים קואליציוניים

תמר לוי בונה:  לבקשת שר האוצר נמשכה הפנייה הזו ופוצלה, גם בעצה אחת עם הייעוץ המשפטי

תמר לוי בונה:  אנו מחויבים לפי החלטת ממשלה להגיש את הפנייה הזו כשעל שולחן הוועדה, ונמצאת בוועדה כשה-274 המקור שלהם הוא כל החלטות הממשלה הקפואות בהן החלטה 511 והפעולה שעשינו – שנתבקשנו למשוך ולפצל את זה להרשאה ולמזומן

ולדימיר בליאק: גם שיניתם את המקורות

תמר לוי בונה: לא שינינו את המקורות

תמר לוי בונה:  לא למזומן

ולדימיר בליאק: רשום

ולדימיר בליאק:  הנה, 274 זה המקורות שלה

ולדימיר בליאק:  הם נעלמו

תמר לוי בונה: לא

תמר לוי בונה:  אותם מקורות

תמר לוי בונה:  לא שינינו דבר

משה גפני: חמד עמאר

חמד עמאר: את אמרת עכשיו באופן ברור ש-470 מיליון שקל הגיעו עכשיו מהשכלה גבוהה, ובשנה הבאה נחזיר את הכסף להשכלה גבוהה מהכספים הקואליציוניים

חמד עמאר:  את צריכה את אישור ועדת הכספים אחרי זה כדי להעביר את זה מהכספים הקואליציוניים להשכלה הגבוהה, נכון?     

תמר לוי בונה: כן

משה גפני: 	בבקשה

חן אביגדורי: חברי הכנסת, תודה

חן אביגדורי:  לא אגזול הרבה זמן מזמנם של חברי הכנסת

חן אביגדורי:  אנחנו פה חבורה של משפחות החטופים

חן אביגדורי:  לא נתחיל לדבר על כל הסיפורים שלנו

חן אביגדורי:  בגדול, יש לנו אנשים חיים בעזה

חן אביגדורי:  אני מבקש מכל חברי הכנסת, נשלח אליכם מייל וגם ווטסאפ בכל הדרכים האפשריות עם הצהרה ברורה של כל חברי הכנסת

חן אביגדורי:  מבקשים לחתום עליה ולהצהיר שהמטרה העליונה של המדינה, של המלחמה, של המבצע של כולנו כחברה, היא השבת החטופים

חן אביגדורי:  עד כה 31 חברי כנסת טרם חתמו על ההצהרה

חן אביגדורי:  אני מבקש מכל חברי הכנסת שכאן, באם עוד לא חתמתם – אנא חתמו

חן אביגדורי:  לא צריך חתימה – מספיק לרשום מאשר במייל

חן אביגדורי:  זה חשוב לנו

חן אביגדורי:  אנו מודעים לכוח של הכנסת כנציגי הציבור

חן אביגדורי:  גם מודעים לחולשות של הכנסת שהיא לא בקבינט

חן אביגדורי:  למדנו אזרחות, הכול ידוע

חן אביגדורי:  ממש מבקש

חן אביגדורי:  התקבלנו על ידי חלק מוועדות הכנסת בחיבוק חם

חן אביגדורי:  מאוד מעריכים את זה

חן אביגדורי:  מבקש להעביר את זה מכוח אל הפועל

חן אביגדורי:  פשוט לחתום על הדברים

חן אביגדורי:  ב-18:00 נקיים מסיבת עיתונאים

משה גפני: בבוקר כשהגעתי עם העצומה חתמתי מייד ואני קורא לכל חברי בכנסת ללא יוצא מן הכלל לחתום על העצומה הזאת

משה גפני:  הנושא הזה הוא חד משמעי, לא עומד לדיון ולא שנוי במחלוקת

משה גפני:  תודה רבה

משה גפני:  חמד עמאר

חמד עמאר: אחזור ואבהיר

חמד עמאר:  נאמר פה על ידי נציגי אגף תקציבים באופן ברור ש-470 מיליון שקל נלקחו מההשכלה הגבוהה

חמד עמאר:  אני מבקש, ברגע שאנו עושים מהלך – לא צריך לומר לנו שבשנת 2024 ניקח את זה מהכספים הקואליציוניים כי אין קשר בין זה לזה

חמד עמאר:  ההעברה התקציבית הזו נעשית כשאנו לוקחים כסף מההשכלה הגבוהה, מעבירים את זה לתקומה

חמד עמאר:  מה מה שצריך לעשות

חמד עמאר:  אין קשר בין הכספים הקואליציוניים

חמד עמאר:  זה אחת

חמד עמאר:  שתיים, אני כל פעם שומע את היושב-ראש על זק"א

משה גפני: לא רק זק"א

משה גפני:  אביא עוד המון דברים

משה גפני:  תומכי לחימה

חמד עמאר: למה אתם לא מביאים את הדברים החשובים האלה להעברה תקציבית שנעביר אותם? אני אצביע בעד בכל מקרה, לזק"א להעביר את הכסף שמגיע להם

חמד עמאר:  למה אתם לא מביאים את זה כמה שיותר מהר?     

תמר לוי בונה: זק"א עבר

יצחק פינדרוס: איך עבר? אתם עושים מה שאתם רוצים? יש החלטת ממשלה 511 על הקפאה

יצחק פינדרוס:  אתם עושים מה שאתם רוצים? זה לא חוקי

יצחק פינדרוס:  הם אומרים שזה לא חוקי

יצחק פינדרוס:  צריכים להביא לכנסת

ולדימיר בליאק: תמשיכו

חמד עמאר: שלוש, ראיתי פנייה של ראש אגף תקציבים ופרסום שפנה לשר האוצר בקשר לכל המשרדים המיותרים

חמד עמאר:  מה נעשה בנדון? האם לא נראה יותר את המשרדים המיותרים? האם יש התקדמות הנושא של להוריד את כל המשרדים המיותרים עם כל התקציבים ששם, שלא עושים כלום?      

משה גפני: תודה

משה גפני:  בבקשה

ינון אזולאי: והאם הפנייה הייתה רשמית של ראש אגף תקציבים

תמר לוי בונה: לגבי זק"א, הועבר לפני המלחמה חלק וחלק נמצא על שולחן הוועדה באחת הפניות

חמד עמאר: מבקש מהיושב-ראש - כסף של זק"א מאוד חשוב

חמד עמאר:  צריך להביא את זה כמה שיותר מהר לכאן שנעביר את זה

חמד עמאר:  אסור לנו להמשיך לתקוע את הכסף הזה

תמר לוי בונה: לגבי שאר השאלות, כאמור כפי שאמרתי לחברת הכנסת לזימי, ברור שצריך בהמון רכיבים בתקציב להגדיל מאוד ולתמוך בשל ועבור הלחימה

תמר לוי בונה:  בצד זאת בכל מה שלא אקוטי בעת הזו ולא תורם משמעותית לצמיחה כי צריך גם לתמוך במשק ובהתאוששותו, זה מקומות שצריך להפחית בהם בשלב הזה כדי לשנות את סדר העדיפויות ושהתקציב יתאים לסדר העדיפויות

תמר לוי בונה:  בתוך זה אנו נותנים את ההמלצות שלנו לממשלה, בסוף היא תחליט

תמר לוי בונה:  יש לנו סל המלצות

ולדימיר בליאק: יש לי משהו שאני לא מבין

משה גפני: מי בעד הפנייה – ירים את ידו

משה גפני:  מי נגד? מי נמנע?     

ולדימיר בליאק: בושה מה שאתם עושים פה

ולדימיר בליאק:       הצבעה     בעד – 6 נגד – אין נמנעים – 1 אושר

משה גפני: הפנייה אושרה

משה גפני:      פנייה 127  עד 128     

משה גפני: פיתוח הנגב והגליל, הוצאות החירום לרשויות החירום הבדואיות בנגב

משה גפני:  ראש עיריית רהט נמצא פה, ואתה אמור לצאת

משה גפני:  לפני כן חבר הכנסת אחמד טיבי שדיבר איתי כמה פעמים בעניין, בבקשה

אחמד טיבי: תודה רבה, אדוני היושב-ראש

אחמד טיבי:  ובכן הנגב הוא מהאזורים המוכים במלחמה הזו, ויש אוכלוסייה שנשכחת

אחמד טיבי:  יש הרוגים ונרצחים מהאוכלוסייה הבדואית בנגב ויש חטופים אבל יש גם בני אדם ללא קשר

אחמד טיבי:  משך שנים רבות נדרשו מיגוניות, מקלטים - ואין

אחמד טיבי:  גם בישובים הלא מוכרים וגם בשאר הישובים בנגב

אחמד טיבי:       יש פה העברה תקציבית ממשרד הנגב והגליל, היא העברה נכונה לדרום לישובים הערבים בנגב כדי להקים מיגוניות

אחמד טיבי:  היתה בעיה, עבר לאגף תקציבים, לוועדת כספים

אחמד טיבי:  לא עבר

אחמד טיבי:  חנה שם, פנה פה

אחמד טיבי:  פנה אלי ראש העיר עטא רהט שנמצא פה

אחמד טיבי:  אכן פניתי אליך מכובדי היושב-ראש

אחמד טיבי:  אני רוצה להודות לך שזירזת את הפנייה והבאת אותה בצורה מיידית

אחמד טיבי:  זה פשוט עניין חיים ומוות לאנשים האלה, המיגוניות

אחמד טיבי:  לכן אנחנו כאן

אחמד טיבי:  דרוש הרבה לציבור הערבי בנגב בכל ימות השנה, לא רק בתקופת מלחמה אבל על אחת כמה וכמה בתקופה הזו

אחמד טיבי:  הסכום הזה הוא צעד בכיוון הנכון אבל הוא לא מספיק

אחמד טיבי:   צריך הרבה יותר

אחמד טיבי:  הצרכים הם גדולים יותר

אחמד טיבי:  יש פה דרישה ל-15 מיליון בחוק יסודות התקציב

אחמד טיבי:  הפנייה נועדה לתקצב בהרשאה להתחייב 15 מיליון בהוצאה עבור היערכות לחירום ברשויות המקומיות בנגב

אחמד טיבי:  אני מבקש מחברי הוועדה – הסכום הוא 35

אחמד טיבי:  סך 35 מיליון שקל בהרשאה להתחייב והתקצוב של סך 15 מיליון שקל בהוצאה עבור הוצאות חירום והצבת מיגוניות ברשויות המקומיות הבדואיות בנגב

אחמד טיבי:  תודה רבה, אדוני

חמד עמאר: מישהו יכול להסביר את הפניה?     

משה גפני: רק מבקש לפני שהוא יוצא

וליד אל-הואשלה: מכובדי היושב-ראש, תודה רבה

וליד אל-הואשלה:  כמובן קיבלנו פניות גם מראשי רשויות בנגב

וליד אל-הואשלה:  פנינו ללשכה של יו"ר ועדת הכספים כדי להעביר את התקציב הזה

וליד אל-הואשלה:  התקציב הזה נחוץ עכשיו לחברה הבדואית

וליד אל-הואשלה:  אנו חשופים – עברנו תקופה מאוד קשה כמו כל אזרחי המדינה ואין ספק שהנושא של המיגון נמצא על שולחן ראש הממשלה

וליד אל-הואשלה:  עד היום לא קיבלנו מענה

וליד אל-הואשלה:  ה-35 מיליון האלה לא יספיקו לאנשים

וליד אל-הואשלה:  הצורך שלנו בנגב הוא מעל 11,000 מיגוניות

וליד אל-הואשלה:  הדרישה שלנו מאוד ברורה

וליד אל-הואשלה:  זה חצי מיליארד שקל בערך

וליד אל-הואשלה:  אנו רוצים לתת מענה לאנשים

וליד אל-הואשלה:  אי אפשר להשאיר את האנשים במיוחד במועצות אזוריות אל קאסום ונווה מדבר והכפרים הבלתי מוכרים ללא מיגון

וליד אל-הואשלה:  תודה

משה גפני: ראש עיריית רהט

עטא אבו מדיעם: מכובדיי שלום לכולם, כבוד יושב-ראש הוועדה, חברי כנסת וגם אגף תקציבים, קודם כל, העיר רהט והנגב בכלל נהפך למוקד התענייני מנשיא המדינה, משרים, מחברי כנסת, מלוביסטים, מכל המדינה

עטא אבו מדיעם:  גם השגריר האמריקאי מגיע אליי מחר

עטא אבו מדיעם:  כל זה כי מתחולל שם משהו בנגב

עטא אבו מדיעם:  הבדואים גם קיבלו מנה קשה

עטא אבו מדיעם:  יש לנו אבדות, יש לנו חטופים, יש לנו פצועים, וגם סיפורי גבורה

עטא אבו מדיעם:  בהזדמנות זו אני רוצה לציין ששרים שהגיעו, אם זה שר הפנים, שר הרווחה, במיוחד גם נגב גליל, הם באו ותמכו במגזר, התארחו אצלנו, והביאו ושחררו תקציבים

עטא אבו מדיעם:  לכן השיחה האחרונה הייתה עם נגב גליל ועם השר שיקלי לאגום תקציבים למיגוניות ואכן פניתי לחבר הכנסת טיבי ואליך, והשר נגב גליל ביקש לבשר לנו שהוא עושה את המאמץ אבל זה עדיין טיפה בים

עטא אבו מדיעם:  יש לי מרחב מוגן חשוף

עטא אבו מדיעם:  העורף אצלי חשוף

עטא אבו מדיעם:  יש לי מתוך 160 גנים – 60 גנים שאין בהם מיגוניות ומקלטים

עטא אבו מדיעם:  למרות זה החזרנו את כל מערכת החינוך

עטא אבו מדיעם:  יש לנו שכונות בפריפריה בסך גודל 10,000 תושבים שחיים בפחונים ובנגב המזרחי אנשים קיפחו חייהם בכפרים הלא מוגנים

עטא אבו מדיעם:  הגיע הזמן לתקן את העוול הזה

עטא אבו מדיעם:  זה תקציב שיכול להביא עד 700, 800 מיגוניות בתקציב מאוד דל

עטא אבו מדיעם:  לכן אני מדגיש שהכסף שעובר היום, מר גפני, הוא כסף מאוד חשוב

עטא אבו מדיעם:  הוא מציל חיים לעומת המיליארדים

עטא אבו מדיעם:  אבל זה מעט

עטא אבו מדיעם:  זה מציל חיים

עטא אבו מדיעם:  אני מבקש מכולם לאשר את זה ומודה לכל מי שתמך, באגף התקציבים, בכל המשרדים הרלוונטיים – מאוד מודה לכם בשם ראשי רשויות הבדואים ובשם כל המגזר הבדואי

עטא אבו מדיעם:  אינשאללה תסתיים המלחמה ויהיה שלום לכולם

עטא אבו מדיעם:  תודה רבה

משה גפני: תודה רבה

משה גפני:  חבר הכנסת עטאונה

יוסף עטאונה: תודה רבה, כבוד היושב-ראש

יוסף עטאונה:  גם אני מצטרף לברכות לפנייה שמאוד נחוצה למיגון

יוסף עטאונה:  מהיום הראשון של המלחמה העלינו את הנושא של המיגון בחברה הבדואית בנגב במיוחד בכפרים הלא מוכרים שהמדינה משך שנים לא מכירה בהם ובזמן המלחמה היא מפקירה אותם

יוסף עטאונה:  נכון שהכסף שמועבר יכול לעזור במעט אבל לדעתי, יש בעייתיות מסוימת בכלך נושא המיגון של החברה הערבית בנגב שהכסף אכן יועבר לחלק מהרשויות וגם למשרד לשוויון חברתי לרשות הבדואים בנגב, הרשות מקדמת מיגון שהוא בצורה שערורייתית ביותר לא מגן ולא מתאים לבני אדם גם בשעת חירום

יוסף עטאונה:  לכן הפתרון זה לא רק בכסף

יוסף עטאונה:  יש פתרון יותר קל למיגון בנגב – הנושא התכנוני

יוסף עטאונה:  מהיום הראשון היינו בוועדה הארצית יותר מפעם אחת, היינו בוועדה המחוזית בבאר שבע

יוסף עטאונה:  גם פנינו לשר הפנים שיפעיל את התקנה של הקלות למיגון לחברה הערבית הבדואית בנגב ועד רגע זה אף תשובה לא קיבלנו לא מהוועדה הארצית, לא משר הפנים, לא מאף אחד ולכן המיגון וגם הכסף הזה לא יספיק

יוסף עטאונה:  יש פתרון יותר קל – במינהל התכנון, לתת לאנשים אפשרות, לבנות ממ"דים בתוך הישובים הלא מוכרים

יוסף עטאונה:  מדברים על הפניה שמעבירים את הכסף לרשויות המקומיות אבל יש 120,000 בדואים בנגב ב-35 ישובים לא מוכרים, שאין להם רשות אז מי יטפל בהם? מי יעשה את המיגון? לכן הדרישה שהכסף אכן יועבר אבל גם צריך להיות סטנדרט איזה מיגון אנשים מקבלים כפי שכל האזרחים במדינה מקבלים ולא לעשות פתרונות שהרשות הבדואית מקדמת אסקו – לא יודע מאיפה הביאו את המושג

יוסף עטאונה:  רוצים לקדם מיגון

יוסף עטאונה:  המיגון צריך להיות בהתאם להנחיות של פיקוד העורף ומתאים לבני אדם כי מתאים גם לבדואים

יוסף עטאונה:  לא מספיק אמפתיה ולא סימפטיה

יוסף עטאונה:  זה נחמד

יוסף עטאונה:  הגיע הזמן להתייחס שווה בשווה

משה גפני: תודה רבה

משה גפני:  מי מסביר את הפנייה 127 עד 128?     

טל ישראלי: הפנייה נועדה לתקצב סך של 35 מיליון ₪ בהרשאה להתחייב וסך של 15 מיליון ₪ במזומן עבור הוצאות חירום ו- - -מיגוניות ברשויות הבדואיות בנגב, כפי שהרחיבו רבות

ינון אזולאי: עבור כמה מיגוניות?     

טל ישראלי: זה בהתאם לצרכים

חמד עמאר: שמענו את הצרכים

טל ישראלי: יש מיגוניות קטנות יותר ויש גדולות יותר

עטא אבו מדיעם: זה יגיע ל-700 מקסימום

משה גפני: ינון, השאלה איזה מיגוניות

משה גפני:  יש המיגוניות הגדולות יותר- - -     

ינון אזולאי: רוצה לדעת כמה מיגוניות סך הכול

ינון אזולאי:  וכמה אתם מודעים שיש חוסר? לא הרשות

יוסף עטאונה: את יכולה לפרט איזה מיגוניות?     

טל ישראלי: אוכל לפרט אחרי שתיעשה עבודת המטה יחד עם הרשויות המקומיות

יוסף עטאונה: אבל הזכרת את האסקו

טל ישראלי: זה עבר בשבוע שעבר לפיקוד העורף

טל ישראלי:  אנו יודעים על צרכים בתיאום עם פיקוד העורף, אלה הצרכים הדחופים שפיקוד העורף הנחה לתקצב כרגע

טל ישראלי:  אני מעריכה שאחרי המלחמה נוכל יחד עם פיקוד העורף לעשות סקר רחב יותר

טל ישראלי:  לא יודעת לענות על כך עכשיו

יוסף עטאונה: אבל 120,000 בכפרים הלא מוכרים, איזה מיגון מקבלים?     

נעמה לזימי: פגיעה ישירה הרגה להם 4 ילדים

נעמה לזימי:  הם ישוב לא מוכר

טל ישראלי: במסגרת הכפרים הלא מוכרים עשינו פנייה תקציבית בשבוע שעבר, לפיקוד העורף להקים אסקו ומיגונים שפיקוד העורף יודע להעמיד בפזורה

יוסף עטאונה: את יכולה להצביע על אוכלוסייה אחת חוץ מהבדואים, שיש להם המיגון הזה?     

טל ישראלי: אני לא בקיאה בפיקוד העורף ולכן לא יודעת להשיב

יוסף עטאונה: זה לא מתאים

יוסף עטאונה:  זה מסכן חיי אדם

יוסף עטאונה:  זה בית קברות לכולם ביחד בבת אחת

יוסף עטאונה:  זה לא מגן על אנשים

עטא אבו מדיעם: המודל של האסקו, לא מקבלים אותו

עטא אבו מדיעם:  התביישתי שהביאו למשפחת החטופים זיידנה אסקו

עטא אבו מדיעם:  אם הוא נוחת על המקום שנמצאים בו אנשים, הוא הורג את כולם

עטא אבו מדיעם:  זה מלכוד

עטא אבו מדיעם:  האסקו הזה זה מודל שלא מתאים

עטא אבו מדיעם:  בואו לא נתעסק בזה יותר

עטא אבו מדיעם:  בביצוע זה יהיה מיגוניות

משה גפני: זה מה שמבקש גם ראש העיר וגם החברים – אנו רוצים את המיגוניות

טל ישראלי: בפניה התקציבית הזו אנו מתקצבים מיגוניות מלאות

משה גפני: רק מיגוניות

יצחק אלקסלסי: אשמח להתייחס, אדוני, אני היועץ המקצועי של השר וסרלאוף

יצחק אלקסלסי:  כפי שראש העיר ציין, השר סייר בהרבה רשויות – זה צורך שעלה מן השטח

יצחק אלקסלסי:  לכן המשרד מתכוון לעבוד מול הרשויות, לאשר מולן תוכניות

יצחק אלקסלסי:  המיגוניות יוצרו בהתאם לאישור פיקוד העורף שיחליטו היכן עדיף

משה גפני: אנחנו מבקשים שזה יהיה מיגוניות

משה גפני:  שמעת את הדיון

משה גפני:  לא רוצים שהכסף הזה שאומנם לא גדול – טוב מה שעשיתם – שלא ילך למיגוניות מהסוג שאנו לא מעוניינים בהן

יצחק אלקסלסי: השאיפה היא שהרשויות יעבירו תוכניות לגורמי המקצוע

משה גפני: אתם משרד ממשלתי – צריכים להיות איתם בקשר

יצחק אלקסלסי: כמובן נפקח

משה גפני: אני מאוד מודה לך

חמד עמאר: מתי תביאו העברה לתושבי צפון? אני מברך על ההעברה הזו

טל ישראלי: אני לא מכירה את הנושא

יצחק אלקסלסי: מתחילת המלחמה הועברו עשרות מיליונים לרשויות בגליל – לצורכי ציוד מיגון, בין היתר גם מיגוניות

יצחק אלקסלסי:  תוכנית מיגון הצפון הגדולה מן אינה מונחת לפתחנו לאור התקציב שלנו

חמד עמאר: הממשלה הקפיאה אותם

משה גפני: אנו מודים למשרד שלכם, לשר שלכם על ההעברה הזו

משה גפני:  אנו מבקשים גם על הצפון לבדוק את הדברים

משה גפני:  אנחנו צריכים גם שם מיגוניות

משה גפני:  להגדיל את הסכום

משה גפני:  אך אנחנו מודים לך

משה גפני:  תודה רבה

משה גפני:      מי בעד אישור הפניות – ירים את ידו, 127 עד 128

משה גפני:  נגד? מי נמנע?     הצבעה     בעד – פה אחד אושר

משה גפני: הפניות אושרו

משה גפני:  תודה רבה

משה גפני:      
 פנייה 135 עד 137     

משה גפני: פנייה 135 עד 137

משה גפני:  משרד התקשורת, מכשירי לווין לכיתות כוננות

צח בסול: שלום רב, הבקשה התקציבית נועדה לתקצב סך של 18,857 אלש"ח בהוצאה עבור מכשירי לוויינות לכיתות כוננות

צח בסול:  זה במסגרת תוכנית 391101

ינון אזולאי: כמה כיתות כוננות והיכן הן?     

אליאנה רובנוביץ: מדובר כ-250 מכשירים לווייניים בעוטף עזה, בגבול הצפון ובאיו"ש

ינון אזולאי: לכל זה 250 מספיק? מה החוסר שהיה ל כן? כי אנו יודעים שיש יותר חוסרים

אליאנה רובנוביץ: מדובר על טלפונים לווייניים, שלא מבוססים על תשתיות תקשורת נייחות וניידות וכרגע אני לא בטוחה שקיימים כאלו

ינון אזולאי: אבל חלק מהבעיות של כיתות הכוננות היה גם בקשר

ינון אזולאי:  הנשקים יש פתרון במקום אחר

ינון אזולאי:  השאלה אם אתם חושבים שזה מספיק לכל הישובים שנמצאים תחת איום, גם בצפון, גם בדרום וגם באיו"ש

אליאנה רובנוביץ: נעשתה בדיקה

אליאנה רובנוביץ:  יש פה פילוח של מספר ישובים

אליאנה רובנוביץ:  ככל שנידרש לעוד ויחליטו וימצאו שחסר, ננסה למצוא את התקציבים הדרושים

מיכל שיר סגמן: רשויות שכבר הוציאו מכיסם הפרטי את הרכש הזה יקבלו את ההחזר? כי הציוד כבר נרכש, אדוני היושב-ראש

מיכל שיר סגמן:  לכן אני שואלת אם יש החזר כספי

אליאנה רובנוביץ: לא ידעתי שציוד נרכש

מיכל שיר סגמן: חודשיים לאירוע

מיכל שיר סגמן:  ציוד נרכש

אליאנה רובנוביץ: ככל שיש זהות בין הישובים שתוכנן לרכוש עבורם לציוד שנרכש, מניחה שיהיה החזר כספי

ינון אזולאי: נשמח שתשלחו לנו את רשימת הישובים שאליהם מופנה

משה גפני: מיכל, טוב מאוחר מאשר לעולם לא

משה גפני:  מי בעד הפנייה של משרד התקשורת 135 עד 137 לכיתות הכוננות? מי נגד? מי נמנע?     הצבעה     בעד – פה אחד אושר

משה גפני: הפניות אושרו

משה גפני:      יש בקשה בעודפים, 13009, הוצאות שונות, פעילות ממשלתית רוחבית

משה גפני:  נושאים שכוללים את מימון הכוח הרב לאומי בסיני

משה גפני:  מי מסביר את בבקשה?     

קריאה: אפשר לחזור לזה עוד מעט? תודה

קריאה:      פנייה 51004     

משה גפני: 51001

משה גפני:  הדיור הממשלתי

משה גפני:  זה משהו מלחמתי?     

דניאל אוסטר: הדיור זה העברת עודפי תקציב משנת 22', מדובר בפרויקטים מתמשכים, שניתנו בגין הרשאות עבר, פרויקטים של הקמת קריות ממשלה, תהליכים ארוכי שנים שאי אפשר לעצור כרגע, התחייבויות לספקים שונים

דניאל אוסטר:  הפנייה תקציבית נועדה להעברת עודפים משנת 22' ל-23' בסך 17 מיליון ו-946 אלש"ח

משה גפני: עבור מה?     

דניאל אוסטר: יש לנו חלוקה לשלוח תוכניות

דניאל אוסטר:  נציג הדיור הממשלתי גם נמצא פה להרחבות אבל בגדול יש לנו שלוש תוכניות – בינוי, קריות ומשרדי ממשלה שזה פרויקטים ארוכי טווח של בינוי משרדי הממשלה בכל המדינה, בינוי בתי משפט וגבייה ותשלומי שכר דירה

משה גפני: אתם בונים גם בתי דין רבניים?      

דניאל אוסטר: איפה נציג הדיור הממשלתי?     

אל רחמאן: כן, בונים

אל רחמאן:  יש בית דין בירושלים שהוא על מגרש 40

משה גפני: אמרתם את זה כבר לפני שנתיים

משה גפני:  הלאה

משה גפני:  איפה עוד?     

אל רחמאן: בירושלים – זה בתהליך

אל רחמאן:  יש לנו מכתב ששלחנו למר גפני לפני חודש

אל רחמאן:  רשמנו שם את כל התוכנית האסטרטגית עבור בתי הדין הרבניים

משה גפני: נכון שאתם בונים בית משפט, ואת הבניין הישן אתם מעבירים לבית דין רבני?     

אל רחמאן: לא בירושלים – שם זה חדש

משה גפני: לא הגיע מכתב

משה גפני:  יש בעיה בדואר?     

אל רחמאן: אעביר לך אותו עכשיו

משה גפני: מי בעד אישור הבקשה – ירים את ידו

משה גפני:  מי נגד? מי נמנע?     הצבעה     בעד – פה אחד אושר

משה גפני: הבקשה אושרה

משה גפני:  הדיור הממשלתי אגב זה לא משהו מלחמתי

משה גפני:  זה לא מיגון

אל רחמאן: לא

אל רחמאן:      בקשה 36003     

משה גפני: תעסוקה

גיל הכהן: הפנייה התקציבית נועדה להעברת עודפים משנת התקציב 22' ל-23' בסך 136,620 אלש"ח במזומן

משה גפני: דברים חשובים

משה גפני:  מקווה שתעבדו כמו שצריך

משה גפני:  מי בעד אישור הבקשה? מי נגד? מי נמנע?     
 הצבעה     בעד – פה אחד אושר

משה גפני: הבקשה אושרו

משה גפני:      בקשה 05006     

משה גפני: משרד האוצר

משה גפני:  נדמה לי שלא צריך לאשר להם אבל לא חשוב

עדי פרנקפורטר: הפנייה נועדה להעביר עודפים משנת הכספים 22' לשימוש בשנת 23' בסך של 125,201 אלפי שקלים בהקצאה לתוכניות לפי הפירוט הבא: בתוכנית מטה משרד האוצר 15,188 אלפי שקלים, מטה המשרד אחראי על התפעול השוטף של המשרד על אגפיו השונים

משה גפני: זה מלחמתי?     

עדי פרנקפורטר: מדובר בפניית עודפים שמונחת על שולחן הוועדה תקופה ארוכה

עדי פרנקפורטר:  זה לא קשור למלחמה

עדי פרנקפורטר:  זה הוצאות שוטפות

משה גפני: הסכמי שכר, הסכמי עבודה, זה גם אופק חדש?     

עדי פרנקפורטר: זה לא קשור לפה הסכמי עבודה ושכר

משה גפני: בקשה 05006, מי בעד אישור הבקשה? מי נגד? מי נמנע?     הצבעה     בעד – פה אחד אושר

משה גפני: הבקשה אושרה

משה גפני:      22007     

משה גפני: 22007

משה גפני:  המשרד לשירותי דת

אסף וקסלר: המשרד לשירותי דת עשה פעילות מאוד ענפה בחודש וחצי האחרונים

אסף וקסלר:  למרבה הצער בתחומים שאנו פחות אוהבים בעולם הקבורה אבל הייתה פעילות מאוד מאומצת והמשרד נתן מענה לכל הצרכים שעלו בעבודה מאוד ראויה להערכה

אסף וקסלר:  הפנייה הספציפית פה היא של עודפים משנת 22' ל-23' בגין התקשרויות חוצות שנה בסך של 19,123 אלש"ח

משה גפני: מי בעד אישור הבקשה? מי נגד? מי נמנע?     הצבעה     בעד – פה אחד אושר

משה גפני: הבקשה אושרה

משה גפני:      בקשה 43004     

משה גפני: המרכז למיפוי ישראל

אסף וקסלר: הפנייה נועדה להעברת עודפים בהיקף של 6,844 אלש"ח משנת 22' ל-23'

אסף וקסלר:  גם פה מדובר בהתקשרויות חוצות שנה במרכז למיפוי ישראל

אסף וקסלר:  זה תוכנית שהיא שכר

אסף וקסלר:  העודפים הם לא בגין שכר

אסף וקסלר:  זה שכר ותפעול באותה תוכנית

משה גפני: כי יש קבוצה באוכלוסייה שלא נותנים לה את השכר שמגיע לה

משה גפני:  מי בעד אישור הבקשה, המרכז למיפוי ישראל? מי נגד? מי נמנע?     הצבעה     בעד – פה אחד אושר

משה גפני: הבקשה אושרה

משה גפני:      בקשה 54025     

משה גפני: רשויות פיקוח

דניאל אוסטר: הפנייה התקציבית נועדה להעברת עודפים משנת 22' לשנת 23' בסך של 35 מיליון ו-568 אלש"ח בהוצאה ויש פה פירוט לתוכניות, תחום התפעול ברשות התחרות, תחום התחרות ברשות להגנת הצרכן וסחר הוגן

דניאל אוסטר:  הוצאות תפעול ופעילות של רשות הגז, פעולות של מינהל התכנון, תפעול פעולות של הרשות לאכיפת מקרקעין, הרשות להתחדשות עירוניות, רשות שוק ההון, הרשות לפיתוח והתיישבות האוכלוסייה הבדואית בנגב והיחידה לשילוב החברה הבדואית בנגב

ינון אזולאי: אורית ביקשה את זה הבוקר בעיתון

משה גפני: מי בעד אישור הבקשה של 54025, רשות החשמל? מי נגד? מי נמנע?     הצבעה     בעד – רוב גדול נגד – אין נמנעים - 1 אושר

משה גפני: הבקשה אושרה

יצחק פינדרוס: אני נמנע

יצחק פינדרוס:  כשיש מישהו שמבקש, צריך לבדוק למה

יצחק פינדרוס:      פנייה 38005     

משה גפני: כלכלה ותעשייה, הרשות לחדשנות

משה גפני:  בבקשה

צח בסול: הפנייה התקציבית נועדה להעברת עודפים משנת 22' ל-23' בסך 124,914 אלש"ח, מתחלק לתשע תוכניות שבהן העודפים האלה מועברים

צח בסול:  בתוכנית הראשונה 383001 – 7,037 אלש"ח

צח בסול:  זו תוכנית התפעול של הרשות שכוללת החזקת רכב, ניקיון וכו'

צח בסול:  בתוכנית 383002, מענקי מחקר ופיתוח, כאן נמצאות התוכניות המרכזיות של רשות החדשנות, קרן המו"פ, תוכנית הפילוטים, חממות יזמות וכו'

צח בסול:  בתוכנית 3, 383004 נכללת פעילות המו"פ הבין לאומי בחברות של ישראל בתוכנית המו"פ האירופאי

צח בסול:  התוכנית הרביעית, 23,475 אלש"ח

צח בסול:  מדובר בתוכנית שכוללת של את קידום ההשקעות ועידוד התעסוקה של רשות ההשקעות

משה גפני: זה קידום הייצוא ועידוד עסקים קטנים

משה גפני:  מי בעד אישור הבקשה של כלכלה ותעשייה? מי נגד? מי נמנע?     הצבעה     בעד – פה אחד אושר

משה גפני: הבקשה אושרה

משה גפני:      
 פנייה 26004     

משה גפני: הגנת הסביבה

תאיר ראבוחין: הפנייה נועדה להעברת עודפים משנת התקציב 2022 ל-23' בסת 737 אלש"ח לפי תוכניות מפורטות

תאיר ראבוחין:  אם תרצו, אני יכולה לפרט

ינון אזולאי: אני רוצה פירוט על מס' 2

תאיר ראבוחין: זו תוכנית הקרן לשמירת ניקיון

תאיר ראבוחין:  אולי תחדד את השאלה שלך

משה גפני: פירוט

תאיר ראבוחין: זה עודפים מחויבים משנת 22'

יצחק פינדרוס: שכר - אתה עושה העברה משנה לשנה? לא הבנתי

משה גפני: כן

תאיר ראבוחין: זה תוכנית תפעול ושכר בין היתר

תאיר ראבוחין:  זה לא בהכרח רק שכר

תאיר ראבוחין:  מפורט בדברי ההסבר, העודף מיועד לפעולות תפעול, תשלומי פסק דין, תקציבים שמיועדים לתשלום התחייבויות, הוצאות תפעוליות, דיור, החזקת רכבים, תשלום לפסקי דין שנפסקו

ינון אזולאי: כמה סך הכול יש בקרן לשמירת ניקיון?     

קרן יצחקי פוכמן: אני מניחה שאתה שואל על חשבון ההטמנה

קרן יצחקי פוכמן:  יתרת המזומנים בסביבות 1

קרן יצחקי פוכמן: 2 מיליארד

ינון אזולאי: לאן זה הולך? הרי הרשויות אמורות גם ליהנות מזה

קרן יצחקי פוכמן: התקציב מוקצה להקמת מתקנים לטיפול בפסולת

קרן יצחקי פוכמן:  מדובר בתקציבים שהם רב שנתיים

קרן יצחקי פוכמן:  רוב התקציב מחויב בהתחייבויות לשנים הבאות – חלק לרשויות, חלק לאיגודים, יזמים שבונים את המתקנים

תמר לוי בונה: יש לומר, חבר הכנסת אזולאי, שעכשיו 800 מיליון מתוך זה הוקצו לחיילי המילואים למענק

תמר לוי בונה:  זה יבוא לפה

ינון אזולאי: היא אומרת שיש 1

ינון אזולאי: 2 מיליארד

משה גפני: מה זה כסף לחיילי המילואים?      

ינון אזולאי: היא אמרה שהכסף הגדול מחויב

תמר לוי בונה: מזה יירד

תמר לוי בונה:  זה יבוא לפה לפנייה

תמר לוי בונה:  אבל אסביר את הפרוצדורה

תמר לוי בונה:  אתה שואל על הרשויות המקומיות

תמר לוי בונה:  בסוף מה שקורה זה שמוציאים מזומן מהקרן כי הכספים האלה לא יודעים לעבוד במזומן, ומתקצבים כנגדם הרשאה עם פריסת מזומן

תמר לוי בונה:  זה מה שיהיה עכשיו בחיילי המילואים

תמר לוי בונה:  800 מיליון שקל ילך למענק לחיילי המילואים

תמר לוי בונה:  זה מזומן, הפנייה תבוא לפה

תמר לוי בונה:  כנגד זה יוקצה הרשאה 800 מיליון

תמר לוי בונה:  זה ילך לשימושים של המשרד להגנת הסביבה לטובת- - -     

יצחק פינדרוס: כמה מזה זה רשויות מקומיות?     

קרן יצחקי פוכמן: צריכה לבדוק את זה כדי לתת לך תשובה מדויקת אבל רוב התקציב מיועד לתמיכות, לרשויות מקומיות

חמד עמאר: כמה זמן קיימת הקרן?     

קרן יצחקי פוכמן: ההכנסות מהיטל ניקיון - סביבות2008

חמד עמאר: כמה כסף הועבר מהקרן לרשויות בשנים האלה?     

משה גפני: תראי שלא הועבר הרבה

חמד עמאר: אם נשאל את הרשויות, יגידו שלא קיבלו בכלל

חמד עמאר:  לא קיבלו שקל אחד

ינון אזולאי: הרב גפני, את אומרת ש-800 מיליון עבור חיילי מילואים שיגיע בנפרד, אבל אנו מתחייבים על סמך זה על 800 מיליון שהיא מדברת עליהם

ינון אזולאי:  כלומר הכסף משמש אותנו פעמיים?     

תמר לוי בונה: הכסף שוכב שם

תמר לוי בונה:  מה שעשינו עם חיילי המילואים – היה צריך באופן מיידי לתת מקור כדי לתקצב את הדבר הזה במסגרות הנתונות

תמר לוי בונה:  בהחלטת ממשלה הוחלט שלוקחים 800 מיליון שקל מהקרן וכנגד זה מתקצבים בהרשאה שנפרסת שנים קדימה, וצריך להעמיד מקורות מזומן שגם את זה עשינו בשנים הבאות אבל מקורות מזומן נפרסים על 25, 26, 27, 28, וזה כסף שהולך לרשויות המקומיות לפרויקטים

תמר לוי בונה:  אתה מחליף מזומן בהרשאה

ינון אזולאי: כי מצד אחד אמרת שה-800 מיליון סתם שוכבים שם, ומצד שני היא אומרת שהם כבר לא שוכבים שם

יצחק פינדרוס: בסוף מעניין אותנו כמה כסף בסוף חוזרים לשלטון המקומי מ-2008

יצחק פינדרוס:  כבר לקחו הלוואות, 2007

מיכל שיר סגמן: למה בכל פעם להיות במצב הזה? אני זוכרת את הדיון הזה גם בפעם הקודמת בלי קשר למלחמה

תמר לוי בונה: כי שנה הבאה לא יהיה את זה, כי עכשיו זה נלקח לשימושי מלחמה

מיכל שיר סגמן: שנה הבאה שוב נישאר עם 480 עודפים

יצחק פינדרוס: היה צריך בפעם אחת לבטל את זה

קרן יצחקי פוכמן: התקציב כבר מוקצה לשנים הבאות

קרן יצחקי פוכמן:  אנחנו ביקשנו רק לתקצב את המזומן שנצטרך בהתייחס לאותן התחייבויות שהוצאנו כבר, ונוציא בהתאם למה שהקרן מאשרת

יצחק פינדרוס: יש לזה ביהדות שם – שעיר לעזאזל

ינון אזולאי: בתוכנית 261304, הקרן לפגיעת זיהום ים וקרן צער בעלי חיים, כמה יש בה?     

קרן יצחקי פוכמן: בזיהום ים יש כ-90 מלש"ח

ינון אזולאי: אז 78 מלש"ח אתם צריכים עודפים?     

קרן יצחקי פוכמן: אלה עודפים גם מחויבים וגם לא מחויבים שעוברים משנה לשנה

תמר לוי בונה: הן מתגלגלות בתקציב

תמר לוי בונה:  זאת הקרן

ינון אזולאי: זאת אותה קרן שאתם יכולים לקחת ממנה לצורך העניין מחר למשהו אחר

תמר לוי בונה: לא אם זה מחויב, ואתה חייב מקור כנגד זה לשנים הבאות

ינון אזולאי: כמו שעשיתם בחיילי המילואים

ינון אזולאי:  יש לכם תכנון על זה?     

קרן יצחקי פוכמן: כן

קרן יצחקי פוכמן:  הכספים בקרן למניעת זיהום יש, יש תוכנית רכש להצטיידות ולטיפול

משה גפני: בבקשה

משה גפני:  אתה מקיבוץ אור הנר, ביקשת לבוא לכנסת

גיא שם טוב: כן, אני צופה אדוק בכל מה שקורה פה

משה גפני: רצית לראות אותי?     

גיא שם טוב: כן, אותך במיוחד

משה גפני: תודה רבה

משה גפני:  שיהיו לנו ימים יותר טובים

גיא שם טוב: אמן

משה גפני: בעזרת השם

משה גפני:  תודה רבה

משה גפני:  תצליח

משה גפני:  תמסור דרישת שלום באור הנר

קרן יצחקי פוכמן: יש רכש של ספינות, של ציוד, של תוכניות שאמורות לטפל, לטיפול באירועי זיהום נפש ושמן בים

קרן יצחקי פוכמן:  כשהיה נפט בסערה לפני כשנתיים

משה סולומון: יש לי שאלה

משה סולומון:  כפי שאמרו קודם, בהעברות הקודמות שאלו כמה שאלות

משה סולומון:  ביחס לקרן למניעת זיהום ים, דיברנו על זה פעם שעברה

משה סולומון:  מעבר למה שפינדרוס הציע, עוד דבר – אנו מודעים לסכנה של מפרץ אילת, ואז אמרתם שיש תוכנית לנסות לטפל, אם תהיה דליפה וכן הלאה

משה סולומון:  יש תוכנית כזו?     

קרן יצחקי פוכמן: ודאי

קרן יצחקי פוכמן:  יש תוכנית שאליה הוצמדה תוכנית רכש כדי שאפשר יהיה לבצע בפועל

קרן יצחקי פוכמן:  יש תוכנית לטפל שבודקים את כל הסיכונים שיש

קרן יצחקי פוכמן:  אני לא יודע על איזו תוכנית ספציפית אתה שואל, אבל באופן כללי, זו מטרת הקרן

משה סולומון: בפעם שעברה דיברנו על זה בהעברה הקודמת

משה סולומון:  שני נושאים – פסקי דין והסוגיה הזאת

משה סולומון:  בסוגיה הזו דיברנו האם יש היערכות לדליפה במפרץ אילת, ואז אמרתם שאנו בתהליך בנייה של תוכנית

משה סולומון:  איפה זה עומד?     

קרן יצחקי פוכמן: אני לא יודעת על היערכות, אני יודעת שיודעים מה עושים, יש תוכנית כשיש דליפה

קרן יצחקי פוכמן:  יש תוכנית לטיפול

קרן יצחקי פוכמן:  לא יודעת לענות לך ספציפית על התוכנית של הקרן כי אני לא איש המקצוע

משה גפני: יכולה לבדוק ולומר לו? תודה

משה גפני:  מי בעד אישור הבקשה 26004? מי נגד? מי נמנע?     הצבעה     בעד – פה אחד אושר

משה גפני: הבקשה אושרה

משה גפני:      פנייה 13009     

משה גפני: אני חוזר ל-13009

משה גפני:  פעילות ממשלתית רוחבית, הכוח הרב לאומי בסיני

תמר לוי בונה: הפנייה התקציבית נועדה להעביר סך בעודפים של 15 מיליון ₪ ו-867,000

תמר לוי בונה:  התוכנית מתקצבת כל מיני שימושים ממשלתיים רוחביים, בין היתר את הכוח הרב לאומי אבל העודפים בתוכנית הזו נוצרו מתקנה של פרויקטי ייעוץ או עודפים מחויבים

תמר לוי בונה:  מהתוכנית הזו יוצאים עודפים מחויבים של ייעוץ במשרדי ממשלה באופן רוחבי

תמר לוי בונה:  יש פה 15 מיליון שקלים שחויבו ומתגלגלים כעודף לשנת 24'

תמר לוי בונה:  בתוכנית מתוקצב בין היתר הכוח הרב לאומי אבל גם מתוקצב בתוכנית הזו שירותי ייעוץ רוחבי לממשלה, ושם יש 15 מיליון ₪ שהם מחויבים שהם עוברים בין השנים

תמר לוי בונה:  זה עודפים, עבודות ייעוץ שהתחילו התקשרויות לגביהם בשנת הכספים 22'

תמר לוי בונה:  יוצאים משם שירותי ייעוץ באופן רוחבי לממשלה

תמר לוי בונה:  עבודות כלכליות

תמר לוי בונה:  בתוכנית הזו מתוקצבים כל מיני שימושים ממשלתיים שלא נמצא להם סעיף תקציבי ייעודי

תמר לוי בונה:  בין היתר הכוח הרב לאומי

תמר לוי בונה:  עודפים מ-22' שעוברים ל-23'

תמר לוי בונה:  אם תסתכל, זה רק בתיאור התוכנית, הכוח הרב לאומי

תמר לוי בונה:  למטה כתוב שהעודפםי הם בגין שירותי ייעוץ

משה גפני: מי בעד אישור הבקשה 13009? מי נגד? מי נמנע?     הצבעה     בעד – פה אחד אושר

משה גפני: הבקשה אושרה

משה גפני:      פנייה 80 עד 81

משה גפני: נשיא המדינה

עדי פרנקפורטר: הפנייה נועדה לתקצב את בית הנשיא ב-12

עדי פרנקפורטר: 7 מיליון ₪

עדי פרנקפורטר:  הפנייה התקציבית לתגבר את תקציב נשיא מדינת ישראל עבור הוצאות שוטפות

עדי פרנקפורטר:  הפנייה נכנסת לתוך תוכנית שמתקצבת הוצאות שכר, תפעול שוטף, הוצאות אבטחת בית הנשיא, טיסות לחו"ל

משה גפני: אני לא מבין כל השנים למה מביאים פניות על בית הנשיא

ולדימיר בליאק: אני מצטרף לשאלה

משה גפני: מכינים את תקציב המדינה

משה גפני:  יש כמה דברים שאנו מבינים מראש שנראה במשך השנה – צריך יותר כסף, פחות כסף

משה גפני:  מה אצל נשיא המדינה צריך להגיע פניות? מגיעה פנייה ועוד פנייה ומגיע עודפים

משה גפני:  למה זה לא בתוך תקציב המדינה? ואני חבר של הנשיא

משה גפני:  לא מעביר עליו ביקורת

עדי פרנקפורטר: יש הבסיס של בית הנשיא שמתוקצב בבסיס תקציב המדינה, ויש התקציב המחויב שמתוקצב בהתאם לביצוע

עדי פרנקפורטר:  ההוצאות של בית הנשיא יכולות להיות מידתיות

עדי פרנקפורטר:  זה תלוי במספר הטיסות שבית הנשיא מקיים, במספר האירועים שמתרחשים בבית

עדי פרנקפורטר:  בהתאם לכך מתוקצב בהתאם לביצוע

עדי פרנקפורטר:  אנו כמובן לא עוצרים את הפעילות של בית הנשיא

ינון אזולאי: הוא לא יכול לדעת בדיוק נסיעות דחופות

ינון אזולאי:  גם בממשלה כששרים טסים נסיעה דחופה - יש דברים לא צפויים

משה גפני: פנייה 80 עד 81

משה גפני:  מי בעד אישור הפנייה? מי נגד? מי נמנע?     הצבעה     בעד – פה אחד אושר

משה גפני: הפנייה אושרה

משה גפני:      פנייה 93

משה גפני: הגנת הסביבה

תאיר ראבוחין: הפנייה התקציבית נועדה לתקצוב של 21,747 אלש"ח בהוצאה לתוכנית התקציב שכבר אפרט – תפעול ושכר – לשם הולך כל הסכום

תאיר ראבוחין:  בתוכנית זו מתוקצבים רכיבי שכר, תפעול, הוצאות שכר דירה, כל התקצוב הוא עבור שירותי מחשוב ומערכות מידע בעבור קרן הניקיון ובעבור המשרד להגנת הסביבה בהתאם לביצוע העדכני

משה גפני: כל הזמן אתם מביאים שכר

משה גפני:  אתם מרגילים שלא צריך לשלם שכר

משה גפני:  יש קבוצות שלא צריך לשלם להם, למשל המורים בחינוך העצמאי ומעיין החינוך התורני

משה גפני:  מי בעד אישור הפנייה? מי נגד? מי נמנע?     הצבעה     בעד – פה אחד אושר

משה גפני: הפנייה אושרה

משה גפני:      פנייה 120

משה גפני: מפעלי משרד ראש הממשלה והאוצר

עדי פרנקפורטר: מפעלי משרד ראש הממשלה

עדי פרנקפורטר:  מדובר בתוספת של 21 מיליון ₪ בהרשאה להתחייב לצורך רכישת מכונה להדפסת דרכונים למדפיס הממשלתי בשל כך שהמכונה הנוכחית עתידה לצאת משימוש בשנים הקרובות

עדי פרנקפורטר:  המדפיס הממשלתי זו יחידת סמך שמתקצבת את עצמה

משה גפני: מי בעד אישור הפנייה? מי נגד? מי נמנע?     הצבעה     בעד – פה אחד אושר

משה גפני: הפנייה אושרה

ינון אזולאי: שאלה בנושא הזה – קונים מכונה נוספת?     

עדי פרנקפורטר: כרגע תהיה פטור מכונה נוספת, אבל המכונה הנוכחית אמורה לצאת משימוש

ינון אזולאי: אז למה לא לקנות כבר שתיים? כי אנחנו יודעים את הלחץ של הדרכונים, במידה מסוימת אנו רואים לפעמים את הלחץ שנוצר

עדי פרנקפורטר: לא יודעת לענות

ינון אזולאי: הייתה גם חשיבה לעשות בכל מיני מוקדים

משה גפני: הפניות זה לא לחימה

משה גפני:  יש פה הערה שמעירים שלי שזה לא לחימה

ינון אזולאי: זה דרכונים

ינון אזולאי:  לפעמים יש אנשים שצריכים לטוס בשביל ההסברה

משה גפני: אני נגד זה

משה גפני:  יש דברים שצריך לתפקד

משה גפני:  אני אומר לפרוטוקול – אני מביא את הפניות

משה גפני:  אם יבואו ויגידו שדברים שוטפים שזה לא לחימה לא לאשר, אגיש רוויזיה

משה גפני:  צריך לתפקד

משה גפני:  תמר, אתם מקפידים רק על לחימה?     

תמר לוי בונה: כפי שאמרנו בדיון שהיה פה לפני מספר שבועות – אנחנו כרגע מאפשרים שלושה דברים: דברים שהם עבור הלחימה, ודברים שהם מעודדי צמיחה באופן מובהק שהגריעה שלהם תפגע בשנה, ודברים שוטפים באופן מהותי

תמר לוי בונה:  אתה לא רוצה שבגלל הלחימה לא יהיו פה עוד כמה שנים דרכונים

תמר לוי בונה:  זה הכללים

תמר לוי בונה:  דברים חדשים, פרויקטים חדשים, דברים שלא תוקצבו בעבר, שהם לא צורכי השעה - אנו כרגע לא מאפשרים להם להגיע

תמר לוי בונה:  לכן פניות העודפים, העודפים חייבים לפי החוק לעבור- -      

משה גפני: אני כרגע לא מדבר על עודפים

תמר לוי בונה: זה צורך שהשתכנענו שהוא דחוף ושלא נכון להיות אחרי זה במצב שדברים כל כך בסיסיים נגרעים

משה גפני: אתם מדברים עם השר?      

תמר לוי בונה: משתדלים

משה גפני: כי נראה לי שאתם מדברים דרכי

משה גפני:  השר מדבר איתי

משה גפני:  תודה רבה

משה גפני:       פנייה 121 עד 123

משה גפני: רשות הטבע והגנים

דניאל אוסטר: הפנייה התקציבית מחולקת לשלוש תוכנית

דניאל אוסטר:  יש פה תקצוב של 19 מיליון ו-304 אלש"ח בהוצאה, 15 מיליון אלש"ח בהוצאה מותנית בהכנסה ו-28 מיליון בהרשאה להתחייב עבור מינהל תכנון

דניאל אוסטר:  יש גם 10 מיליון בהוצאה עבור הרשות לפיתוח והתיישבות החברה הבדואית בנגב ו-85 מיליון ו-50,000 ₪ בהוצאה עבור רשות הטבע והגנים

דניאל אוסטר:  כאמור שלוש תוכנית, וזה הפירוט

דניאל אוסטר:  גם פה אנו מדברים על פעילות שוטפת, על תשלומים שאיננו יכולים לעצור

ולדימיר בליאק: איפה נמצאים האתרים?     

רונית מורן: רשות הטבע והגנים יש לה כ-76 אתרים בתשלום

רונית מורן:  מעבר לזה כשליש מהקרקעות במדינת ישראל זה גן לאומי או שמורת טבע מוכרזת

רונית מורן:  אנו עובדים גם בשטחים הפתוחים, גם בשנים

רונית מורן:  חלק מהתקציב נועד לפעילות השוטפת שלנו

רונית מורן:  החלק האחר לפיתוח מיזמים כלכליים

ולדימיר בליאק: איזה אתרים אתם מקימים עכשיו?     

רונית מורן: אתרים חדשים – עין צנובר – חניון לילה, חמת גדר למשל, סוסיתא נפתחה לפני כחודש – אתר מקסים – אני מזמינה אתכם, יש לנו הרבה אתרים נוספים – תל לכיש, מגדל צדק נפתח לפני כשנה, מתחם שער הגיא

ינון אזולאי: אולי נעשה סיור של הוועדה שם באתרים החדשים

רונית מורן: אני יותר מאשר מזמינה

רונית מורן:  יש לנו ארץ מקסימה ויש לנו הרבה עבודה

רונית מורן:  אנחנו גם במלחמה עובדים קשה

תמר לוי בונה: זה הכול מזומן בגין התחייבויות עבר, להרשאות שכבר ניתנו

תמר לוי בונה:  זה כסף שיש ספקים שמחויבים

תמר לוי בונה:  אנחנו מחויבים להעביר את הכסף הזה

תמר לוי בונה:  זה לא סותר את מה שאמרתי שפרויקטים חדשים ודברים שהם לא בראש סדר העדיפויות

משה גפני: את אומרת שכדאי שתאשרו את זה

תמר לוי בונה: אני מסבירה שאנו קוהרנטיים בכל פנייה שאנו מגישים, שאם יש מחויבויות לספקים על כסף שכבר יצא - אנחנו מחויבים להעביר את הכסף

משה גפני: מי בעד אישור הפנייה של רשות הטבע והגנים, 121 עד 123? מי נגד? מי נמנע?     הצבעה     בעד – פה אחד אושר

משה גפני: הפנייה אושרה

ולדימיר בליאק: זה ביטוח לאומי

ולדימיר בליאק:  2 מיליארד שקל

תמר לוי בונה: אין פה נציגי משרדים אבל נמצאים פה המשרדים הרלוונטיים מהאגף

משה גפני: מדברים פה על סכומי עתק

ולדימיר בליאק: רק 2 מיליארד שקל

תמר לוי בונה: אומרים שיש עניין עם הזימון

טמיר כהן: אין שום עניין עם הזימון

משה גפני: אני לא יכול להעביר 2 מיליארד שקל בהעברה כזו, שאסמוך על זה

משה גפני:  אני מבטיח שברגע שנתאם את זה, אשים את זה על סדר-היום

משה גפני:  אני מתנצל

טמיר כהן: בשבוע שעבר אישרנו פנייה של משרד הבריאות שמספרה 82 עד 88

טמיר כהן:  נפלה טעות סופר וצריכה להיות 82 עד 89

טמיר כהן:  לפרוטוקול

משה גפני: בבקשה

משה סולומון: חבר הכנסת ינון הציע סיור באתרי רט"ג

משה סולומון:  ברצינות – יש ידיעה שיצאה מתושבי הצפון

משה סולומון:  כתוב – בואו לנפוש בשמי גבול הלבנון כי המציאות שלנו מאתגרת

משה סולומון:  אני רוצה להציע אם אפשרי כאן, כן לקיים ישיבה שלנו כאות הזדהות

ולדימיר בליאק: אני מקבל הרבה פניות מתנועות הנוער שהכספים לתנועות הנוער תקועים במשרד החינוך

משה גפני: העברנו את זה באחת הישיבות הקודמות

ולדימיר בליאק: עדיין יש כספים של תנועות הנוער במשרד החינוך

משה גפני: אבדוק את זה

משה גפני:  חבר הכנסת סולומון, אקח לתשומת ליבי

משה סולומון: נמצא מקום, תאריך

משה סולומון:  אני מוכן לעזור

משה גפני: תודה רבה, הישיבה נעולה